ইনেদ মুলেট, বয়স ৫১ বছর , মুল বাড়ি ত্রিনিদাদ । কানাডায় আছে গত ২৫ বছর ,এই বছরের শুরুর দিকে মার্চ / এপ্রিল নাগাদ ইনেদ এর সাথে আমার পরিচয় হয় গুডলাইফ ফিটনেস সেন্টারে , যেখানে আমি রেগুলার ব্যায়ম করতে যাই । কি করে ইনেদ এর বাসায় উঠলাম,কি করে এমন ভিনদেশী মেয়ে আমার এত কাছের মানুষ ও নির্ভরতার মেয়ে হয়ে উঠছে বা উঠলো সে গল্পে পড়ে আসছি । এই বাড়ির ২য় মানুষ সাগা কিম, এসছে কানাডার কুইবেক প্রভিন্স থেকে । মুলত ফরাসী ভাষার ১৭ বছরের মেয়ে সাগা একজন জ্বলজ্বলে সুন্দরী তরুণী , সারাক্ষণ স্কাঈপে বয়ফেন্ড এর সাথে কথা বলছে,আমার ও ইনেদ এর সাথে কথা বলছে আবার নিজের কাজ ও রান্না করছে মন দিয়ে । এই যে, এইমাত্র সাগা ওর ছোট নোটপ্যড নিয়ে কথা বলতে বলতে উপর থেকে নীচে নামলো, সাগা এসছে ওয়াইএমসি-র একটা এক্সচেঞ্জ প্রোগ্রামে । সাগা মনে করে ও ইংলিসে কাচা ,কিন্তু আমি জানি সাগা বেশ ভালোভাবেই ইংলিশ বলতে জানে ।